SPRC รูดเกือบ 3% นิวโลว์รอบ 2 เดือน โบรกฯ ชี้เสี่ยงหลุด SET50 รอบใหม่
SPRC รูดเกือบ 3% นิวโลว์รอบ 2 เดือน โบรกฯ ชี้เสี่ยงหลุดคำนวณ SET50 รอบใหม่ ล่าสุด ณ เวลา 16.05 น. อยู่ที่ระดับ 10.30 บาท ลบ 0.30 บาท หรือ 2.83% ด้วยมูลค่าซื้อขาย 269.66 ล้านบาท
SPRC รูดเกือบ 3% นิวโลว์รอบ 2 เดือน โบรกฯ ชี้เสี่ยงหลุดคำนวณ SET50 รอบใหม่ ล่าสุดอยู่ที่ 10.30 บาท ลบ 0.30 บาท หรือ 2.83% ด้วยมูลค่าซื้อขาย 269.66 ล้านบาท
7 พ.ค. 2562

ผู้สื่อข่าวรายงานว่า ราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ล่าสุด ณ เวลา 16.05 น. อยู่ที่ระดับ 10.30 บาท ลบ 0.30 บาท หรือ 2.83% ด้วยมูลค่าซื้อขาย 269.66 ล้านบาท ทั้งนี้ ราคาหุ้น SPRC ปรับตัวลงต่ำสุดในรอบ 2 เดือน นับตั้งแต่ราคาหุ้นอยู่ที่ระดับ 10.20 บาท เมื่อวันที่ 4 มี.ค.2562

โดย บล.กสิกรไทย คาดการณ์หุ้นเข้า- ออก SET 50 และ SET100 รอบครึ่งปี 2562 (ข้อมูล ณ วันที่ 24 เม.ย.) คาดว่า SPRC จะถูกนำออกจากการคำนวณ SET50
ขณะเดียวกัน บล.โนมูระ พัฒนะสิน จำกัด ระบุในบทวิเคราะห์ (3 พ.ค.) ว่า หลังจากได้คำนวณหุ้นเข้า/ออก SET50/SET100 สำหรับงวดครึ่งปีหลังของปี 2562 (ใช้ข้อมูลถึง 30 เม.ย.2562 ยังเหลือข้อมูลอีกประมาณ 4 สัปดาห์) ก่อนที่ตลาดหลักทรัพย์แห่งประเทศไทย (ตลท.) จะประกาศการคัดเลือกหุ้นเข้าออกรอบนี้ กลางเดือนมิ.ย.62 และมีผลเริ่มใช้ 1 ก.ค.62 นี้ อย่างไรก็ตามคาดว่าหุ้น  SPRC จะหลุด SET50 รอบนี้